Boersoek: Soekenjin vir landbou
• Bedrywe • Tegnologie • Boersoek: Soekenjin vir landbou
Boersoek, soekenjin vir die landbou.
'n Internet-soekenjin vir al wat 'n landbou-onderneming is, soek jou besigheid se besonderhede.
‘n Boere-soekenjin op die internet is deur Landbouweekblad geskep waarop al wat ’n onderneming is wat met die landbou te doene het, sy naam gelys kan kry.
Die webwerf, Boersoek, is presies wat dit sê: ‘n Webwerf waar boere na landbou-goed kan soek en vind. Die doel van díe webwerf is om ‘n omvattende aanlyn bron van produkte en dienste te verskaf.
Boersoek het ‘n kragtige soekfunksie wat die gebruiker op verskeie maniere kan benut om produkte, dienste of instansies te soek. Op die tuisblad word al die letters van die alfabet vertoon en met ‘n klik van die muis op ‘n letter verskyn al die besighede wat daaronder gelys is. Gebruikers kan ook met trefwoorde soek, en soektogte kan verfyn word deur in provinsies te soek.
Boersoek bied drie opsies aan: Die eerste is ‘n gratis lysing, met twee trefwoorde en ‘n telefoon- en faksnommer van die adverteerder/diensverskaffer.Silwer en Goue opsiesMet die Silwer-opsie kan ‘n diensverskaffer vir ses maande of ‘n jaar ruimte op Boersoek bespreek, teen R250 vir ses maande en R350 vir ‘n jaar se lysing. Silwer-gebruikers kan hul telefoon- en faksnommer, e-pos-adres, webadres, ‘n logo en ‘n beskrywing van die dienste op die webwerf kry.
Die derde en Goue-opsie kos R350 vir ses maande en R400 vir ‘n jaar. Goue-gebruikers kry al die ekstras wat die Silwer-diens aanbied, plus ‘n Google-kaart van die ligging van die besigheid, die gerief om foto’s te publiseer, asook skakels na sosiale netwerke, soos Facebook en Twitter, indien beskikbaar.
Tot dusver is meer as 8500 plaaslike ondernemings en instansies se besonderhede op BoerSoek gelaai, maar die proses gaan voort. Enigiemand in die landbou wat ‘n diens of produk het wat hy of sy op die webwerf wil laat vertoon, word aangemoedig om dit in te stuur vir gratis plasing. Meer besonderhede is op die webwerf, http://www.landbou.com/boersoek/ beskikbaar, of bel 021 406 2779. Die e-pos-adres vir navrae is: boersoek@landbou.comDie video hieronder verduidelik meer: